ai4bharat/Pralekha huggingface dataset:
पंतप्रधान कार्यालय
जालियनवाला बाग स्मारकाच्या नूतनीकृत संकुलाचे पंतप्रधानांच्या हस्ते 28 ऑगस्ट रोजी लोकार्पण
स्मारकातील वस्तुसंग्रहालयाचेही पंतप्रधान करणार उद्घाटन
नवी दिल्ली, 26 ऑगस्ट 2021
पंतप्रधान नरेंद्र मोदी यांच्या हस्ते येत्या 28 ऑगस्ट रोजी संध्याकाळी 6:25 वाजता जालियनवाला बाग स्मारकाच्या नूतनीकृत संकुलाचे दूरदृश्य प्रणालीच्या माध्यमातून लोकार्पण होणार आहे. ते यावेळी, स्मारकात बांधण्यात आलेल्या वस्तूसंग्रहालय दीर्घेचे उद्घाटन देखील करतील. यावेळी संकुल अद्ययावत करण्यासाठी सरकारने राबवलेल्या उपक्रमांची माहिती दिली जाईल.
सरकारने पूर्ण केलेले उपक्रम:
वापरात नसलेल्या आणि कमी वापर असलेल्या चार इमारतींचा पुनर्वापर करून ही दीर्घा बनविण्यात आले आहेत. या ठिकाणी दृकश्राव्य तंत्रज्ञान, प्रोजेक्शन मॅपिंग, त्रिमिती सादरीकरण तसेच कला आणि शिल्प उभारून, त्या काळात पंजाबमध्ये घडलेल्या ऐतिहासिक महत्वाच्या घटनांचे सादरीकरण केले जाईल.
13 एप्रिल 1919 रोजी घडलेल्या घटनांची प्रत्ययकारी माहिती देण्यासाठी, एक 'साउंड अँड लाईट शो' तयार करण्यात आला आहे. या संकुलात विविध विकास कामेही करण्यात आली आहेत. पंजाबच्या स्थानिक स्थापत्य कलेशी सुसंगत अशा विस्तृत वारसास्थळाचे जतन करण्याचे काम हाती घेण्यात आले आहे. शताब्दी विहीरीची दुरुस्ती करण्यात आली असून, त्यावर एक नवीन संरचना करण्यात आली आहे. बागेचे मध्यवर्ती ठिकाण, अग्नी स्मारक, देखील दुरुस्त करून पुनर्स्थापित करण्यात आले आहे, इथले लिली सरोवर पुनरुज्जीवित करण्यात आले आहे तसेच पर्यटकांना चालण्यास अधिक सोपे जावे, यासाठी पायवाटा अधिक रुंद करण्यात आल्या आहेत.
योग्य मार्गदर्शिका आणि चिन्ह फलक, विशिष्ट ठिकाणी दिवे लावून स्थानिक जातीची झाडे लावून सुशोभीकरण, संपूर्ण बगिच्यात संगीत या सारख्या नव्या आणि अत्याधुनिक सोयी निर्माण करण्यात आल्या आहेत. तसेच मुक्ती मैदान, अमर ज्योती आणि ध्वज स्तंभ यासाठी नवे भाग विकसित करण्यात आले आहेत.
केंद्रीय सांस्कृतिक मंत्री, केंद्रीय गृहनिर्माण आणि नागरी व्यवहार मंत्री, केंद्रीय सांस्कृतिक राज्यमंत्री, पंजाबचे राज्यपाल आणि मुख्यमंत्री, हरियाणा, उत्तराखंड आणि हिमाचल प्रदेशचे मुख्यमंत्री, पंजाबचे सर्व लोकसभा आणि राज्यसभा खासदार, जालियनवाला बाग राष्ट्रीय स्मारक न्यासाचे सभासद, या वेळी उपस्थित राहतील.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्र सरकारच्यावतीने कोणाही व्यक्ती अथवा संस्थेला राष्ट्रीय आपत्ती निवारण निधी मध्ये योगदान देण्याची अनुमती
नवी दिल्ली, 18 जुलै 2020
केंद्र सरकारने आपत्ती व्यवस्थापनाचा उद्देश पूर्ण करण्यासाठी ‘आपत्ती व्यवस्थापन अधिनियम, 2005 मधील कलम 46 अनुसार कोणाही व्यक्ती अथवा संस्थेला राष्ट्रीय आपत्ती निवारण निधी  मध्ये योगदान देण्याची अनुमती देण्यासंबंधी प्रक्रिया निर्धारित केली आहे. यानुसार कोणाही व्यक्ती अथवा संस्थेला राष्ट्रीय आपत्ती निवारण निधीमध्ये खालील पद्धतीने अंशदान/योगदान देता येणार आहे.
- प्रत्यक्ष उपकरणे, सामुग्रीच्या माध्यमातून - ‘‘गृहमंत्रालय पीएओनवी दिल्ली’’ यांच्यासाठी, ‘‘राष्ट्रीय आपत्ती निवारणासाठी योगदान म्हणून’’ असा त्या उपकरणाच्या, सामुग्रीच्या मागच्या बाजूला स्पष्ट उल्लेख करण्यात यावा.
- आरटीजीएस, एनईएफटी, यूपीआय यांच्याव्दारे - राष्ट्रीय आपत्ती निवारण निधीमध्ये योगदान देण्यासाठी आरटीजीएस, एनईएफटी या पेमेंट माध्यमांचा वापर करता येवू शकतो. दान करणारे इच्छुक स्टेट बँक ऑफ इंडियाच्या खाते क्रमांक 10314382194 यामध्ये निधी जमा करू शकतात. या बँक शाखेचा आयएफएससी कोड SBIN0000625, असा आहे.
- भारतकोष पोर्टल - नेटबँकिंग, डेबिट कार्डस, क्रेडिट कार्डस आणि यूपीआय वापरून https://bharatkosh.gov.in यापोर्टलवरून निधी हस्तांतरित करता येवू शकतो. त्यासाठी खालील प्रमाणे कृती करावी.
- https://bharatkosh.gov.in या पोर्टलच्या होमपेज वर जाऊन ‘क्विक पेमेंट’ या पर्यायावर क्लिक करावे.
- यानंतरच्या पेजवर मंत्रालयाच्या निवडीमध्ये ‘होम अफेअर्स’ निवडून ‘प्रयोजन’ म्हणून ‘‘एनडीआरएफमध्ये योगदान/अंशदान’’ याची निवड करावी आणि पेमेंट करण्यासाठी वेबसाईटवर दिलेल्या मार्गदर्शनानुसार कृती करावी.S.Tupe/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254
मंत्रिमंडळ
भारत आणि ब्रुनेई दरुसालेम यांच्यात कर संकलन विषयक माहितीचे आदान प्रदान आणि सहाय्य याविषयीच्या करारावर स्वाक्षऱ्या आणि मंजुरीला मंत्रिमंडळाची मान्यता
नवी दिल्ली, 16 मे 2018
भारत आणि ब्रुनेई दरुसालेम यांच्यात कर संकलन विषयक माहितीचे आदान प्रदान आणि सहाय्य याविषयीच्या करारावर स्वाक्षऱ्या करण्याला आणि या कराराच्या मंजुरीला मंत्रिमंडळाने मान्यता दिली आहे.
तपशील :
- भारत आणि ब्रुनेई दरूसालेम यांना या करारात समविष्ट असलेल्या करांसंदर्भात, करविषयक देशांतर्गत कायद्याच्या अंमलबजावणीच्या सहाय्यासाठी सक्षम प्राधिकरणांना माहितीचे आदान-प्रदान करून सहाय्य करण्याची तरतूद या करारात आहे.
- या करारा अंतर्गत मिळालेली माहिती गोपनीय राहील आणि केवळ कर मुल्याकन, कर संकलन, अंमलबजावणी आणि अपील यांच्याशी संबंधी व्यक्तींकडेच ही माहिती उघड करता येईल.
- दोन्ही देशात कर महसूल संकलन दाव्यांविषयी सहाय्य करण्याची तरतूद या करारात आहे.
- कोणत्याही विवादास्पद मुद्याचे निराकरण करण्यासाठी परस्पर संमती प्रक्रियेची तरतूद यामध्ये आहे.
- या करारामुळे माहिती देवाण घेवाण करण्याचा ओघ वाढून कर चुकवेगिरीला आळा बसणार आहे.
- या करारात कुठल्याही आर्टिकल कराराची अंमलबजावणी नाही परंतु जर एखाद्या व्यवहाराचे मूल्य 500 अमेरिकी डॉलर्सपेक्षा जास्त झाल्यास कराराच्या 9व्या आर्टिकलनुसार कर लागू होईल. हाच नियम भारत सरकारतर्फे कर माहिती देवाण घेवाण नियमांतर्गत तरतूदीद्वारे असेल.
पूर्वपीठीका :
प्राप्तीकर कायदा 1961 च्या कलम 90 नुसार, प्राप्ती कर कायद्या अंतर्गत देय, प्राप्ती कराची चुकवेगिरी टाळण्यासाठी कोणत्याही परकीय देशाशी अथवा विशिष्ट भागाशी करार करण्याचा सरकारला अधिकार आहे,त्यानुसार भारत सरकारने ब्रुनेई दरुसालेमशी हा करार केला आहे.
B.Gokhale/N.Chitale/D.Rane
(Visitor Counter : 89
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्युरोने 2020-21 साली, 211 ठिकाणी शोधमोहिमा आणि जप्तीची कारवाई केली, यात 28 इलेक्ट्रिक उत्पादनांशी संबंधित कारवाया बीआयएस मानकांचा अनधिकृत वापर आणि गुणवत्ता नियंत्रण आदेशांचे उल्लंघन प्रकरणांचा समावेश
भारतीय मानक ब्यूरोने 2020-21 आणि 2021-22 या वर्षात 211 ठिकाणी शोधमोहीम आणि जप्तीची कारवाई केली आहे, त्यात 28 कारवाया इलेक्ट्रिक उत्पादनांशी संबंधित असून बीआयएस मानकांचे उल्लंघन केल्याप्रकरणी तसेच गुणवत्ता नियंत्रण आदेशांचे उल्लंघन केल्याशी संबंधित आहेत, अशी माहिती केंद्रीय ग्राहक व्यवहार, अन्न आणि सार्वजनिक वितरण राज्यमंत्री अश्विनी कुमार चौबे यांनी आज लोकसभेत दिली. या सर्व कारवायांची राज्य/केंद्रशासित प्रदेशनिहाय यादी परिशिष्ट मध्ये जोडली आहे.
शोधमोहीम आणि जप्तीच्या यशस्वी कार्यवाहीनंतर, बीआयएस ने या प्रकरणातल्या कंपन्यांविरोधात खटले दाखल केले आहेत. जर एखाद्या कंपनीने या उल्लंघन प्रकरणी दंड भरण्याची तयारी दर्शवली, तर तो गुन्हा दंड आणि इतर कारवाई करण्यासाठी सक्षम प्राधिकरणाकडे पाठवला जातो आणि त्यानुसार, बीआयएस कायद्यान्वये,नियमनानुसार कारवाई केली जाते किंवा दंड आकाराला जातो. 2021-22 या वर्षात, अशी 44 प्रकरणे न्यायालयात दाखल करण्यात आली असून, दोन प्रकरणे दंड आकारून निकाली काढण्यासाठी संबंधित प्राधिकरणाकडे पाठवण्यात आली आहेत.
बीआयएस ने प्रमाणित केलेल्या उत्पादनांचा दर्जा, गुणवत्ता प्रमाणित दर्जानुसार नल्याची तक्रार मिळाल्यानंतर बीआयएस त्यावर कारवाई करते.
तक्रारदाराने उत्पादनांच्या गुणवत्तेबाबत केलेल्या तक्रारीनुसार, त्याचा तपास केला जातो. तक्रारदार आणि परवानाधारक विक्रेता या दोघांचाही तपास केला जातो. शिवाय, तक्रार करण्यात आलेल्या उत्पादनांच्या दर्जाचा तपास स्वतंत्रपणे केला जातो. त्यानंतर उत्पादन वाईट दर्जाचे आढळले, तर विक्रेत्याचा परवाना रद्द करणे किंवा स्थगित करणे अशी कारवाई केली जाते. किंवा, या तक्रारीचे निवारण करण्यासाठी पर्यायी/सुधारित उत्पादने बाजारात आणण्याचा सल्लाही परवानाधारकांना दिला जातो.
बीआयएस मानक चिन्हांचा अनाधिकृत वापर करण्याविषयी तसेच गुणवत्ता नियंत्रण आदेशांचे उल्लंघन केल्याप्रकरणी, बीआयएस ने शोध आणि जप्तीची कारवाई केली आहे. अशा शोध आणि जप्तीच्या कारवाईत दर्जाच्या निकषांचे उल्लंघन केलेली उत्पादने जप्त केली जातात. आणि बीआयएस कायदा 2016 अंतर्गत गुन्हा नोंदवला जातो.
परिशिष्ट
निम्न दर्जाची उत्पादने विकल्यासंदर्भातल्या माहितीचे परिशिष्ट
|
|
STATE
|
|
TOTAL NUMBER OF SEARCH & SEIZURE CONDUCTED BY BIS
|
|
2020-21
|
|
2021-22
|
|
Other Goods
|
|
Electrical Goods
|
|
Other Goods
|
|
Electrical Goods
|
|
ANDHRA PRADESH
|
|
1
|
|
-
|
|
8
|
|
-
|
|
ASSAM
|
|
1
|
|
-
|
|
2
|
|
-
|
|
BIHAR
|
|
3
|
|
-
|
|
4
|
|
-
|
|
DELHI
|
|
1
|
|
2
|
|
8
|
|
2
|
|
GUJARAT
|
|
5
|
|
4
|
|
29
|
|
4
|
|
HARYANA
|
|
-
|
|
-
|
|
29
|
|
3
|
|
JAMMU & KASHMIR
|
|
1
|
|
-
|
|
-
|
|
-
|
|
JHARKHAND
|
|
1
|
|
-
|
|
1
|
|
-
|
|
KARNATAKA
|
|
5
|
|
-
|
|
11
|
|
|
|
KERALA
|
|
1
|
|
-
|
|
4
|
|
1
|
|
MADHYA PRADESH
|
|
-
|
|
-
|
|
3
|
|
-
|
|
MAHARASHTRA
|
|
4
|
|
3
|
|
19
|
|
3
|
|
PUNJAB
|
|
1
|
|
-
|
|
-
|
|
-
|
|
RAJASTHAN
|
|
1
|
|
-
|
|
5
|
|
-
|
|
TAMIL NADU
|
|
3
|
|
-
|
|
8
|
|
1
|
|
TELANGANA
|
|
1
|
|
-
|
|
7
|
|
-
|
|
UTTAR PRADESH
|
|
-
|
|
-
|
|
8
|
|
2
|
|
UTTARAKHAND
|
|
-
|
|
-
|
|
-
|
|
1
|
|
WEST BENGAL
|
|
-
|
|
-
|
|
10
|
|
-
|
|
Total
|
|
29
|
|
9
|
|
156
|
|
17
|
|
G. Total
|
|
38
|
|
173
विज्ञान आणि तंत्रज्ञान मंत्रालय
भारतीय विज्ञान काँग्रेसमध्ये ‘कोविड 19 संसर्गाचे दीर्घकालीन परिणाम’,या विषयावरील परिसंवादात अभ्यासपूर्ण चर्चा
नागपूर, 5 जानेवारी 2023
कोविड 19 च्या महामारीनंतर विविध प्रकारे शारिरीक, मानसिक आरोग्यावर परिणाम होत असून अशा सर्व घटकांबाबत आजच्या ‘कोविड 19 संसर्गाचे दीर्घकालीन परिणाम’, या विषयावरील परिसंवादात अभ्यासपूर्ण चर्चा झाली.
भारतीय विज्ञान काँग्रेसच्या दुसऱ्या दिवशी 4 जानेवारी 2023 रोजी राष्ट्रसंत तुकडोजी महाराज विद्यापीठाच्या गणित विभागाच्या श्रीनिवास रामानूजन सभागृहात हे चर्चासत्र पार पडले. राकेश अग्रवाल अध्यक्षस्थानी होते. या चर्चासत्रात डॉ. देवेंद्र अग्रवाल यांनी ‘कोविड पश्चात उद्भवणाऱ्या वैद्यकीय जटीलतांविषयी आढावा’, डॉ. तन्वी सिंघल यांनी ‘कोविडनंतर उद्भवणारे दुय्यम संसर्ग’, डॉ. विद्यालक्ष्मी सेल्वराज यांनी ‘कोविड पश्चात मानसिक आरोग्य’ तर डॉ. विनीत अग्रवाल यांनी ‘कोविड पश्चात हृदयक्रियांमधील जटीलता’, याविषयी आपले शोधनिबंध सादर केले.
डॉ. देवेंद्र अग्रवाल म्हणाले की, 12 आठवड्यांपेक्षा अधिक काळ कोविड संसर्ग राहणे वा त्यावरील उपचार सुरु राहणे हे कोविड पश्चात गुंतागुंतींचे प्रमुख कारण आहे. अशा रुग्णांमध्ये पेशींची हानी होणे, चव, गंध ओळखणाऱ्या संवेदनांची कमी होणे, पेशींना सुज येणे, मधुमेहाशी निगडीत गुंतांगुंत वाढणे इ. 62 प्रकारच्या गुंतागुंत नोंदविण्यात आल्या आहेत. या शिवाय केस गळणे, वारंवार थकवा येणे, आवाजात बदल होणे, भिती, नैराश्य अशा लक्षणांमध्येही वाढ झाल्याचे दिसून आले आहे.
डॉ. तनु सिंघल यांनी सादर केलेल्या शोधनिबंधात दुय्यम संसर्गांविषयी अभ्यासपूर्ण मांडणी केली. त्यांनी सांगितले की, कोविड उपचारादरम्यान अधिक काळ अतिदक्षता विभागात दाखल असणे, कृत्रिम श्वसनावर अवलंबून असणे, त्यासाठी वापरलेला ऑक्सिजन सदोष असणे, अस्वच्छता इ. कारणांमुळे हे संसर्ग विकसित होतात. त्यात काळी बुरशी सारखा संसर्ग, न्युमोनिआ, मुत्रमार्गातील संसर्ग, रक्तमार्गातील संसर्ग इ. संसर्गांचा समावेश होतो. उपचारादरम्यान असे लक्षात येते की, रुग्णाला जरी कोविड संसर्ग झाला असला तरी प्रत्यक्षात त्याआडून अन्य संसर्ग विकसित होतात आणि रुग्ण अत्यवस्थ होतो.
डॉ.विजयलक्ष्मी सेल्वराज यांनी आपल्या शोधनिबंधात मांडले की, कोविड आणि त्यामुळे निर्माण झालेल्या अभुतपूर्व परिस्थिती उदा.लॉकडाऊन, जवळच्या नातेवाईकांचे मृत्यू, आजारपण, संसर्गाच्या भितीने त्यांची सुश्रुषा करता न येणे तसेच अन्य कारणांमुळे सामाजिक वातावरणात बदल घडले. या परिस्थितीमुळे लोकांना एकलकोंडेपणा,भय अशा मानसिक घटनांना सामोरे जावे लागले. त्याचा परिणाम म्हणून लोकांना विविध मानसिक समस्यांना सामोरे जावे लागले. अनेक लोक व्यसनांना बळी पडले. कौटुंबिक हिंसाचाराच्या घटनांमध्ये वाढ झाली. उपचारानंतर बरे झाल्यानंतरही नैराश्य, तणाव, भिती, निद्रानाश, लैंगिक समस्या अशा समस्यांना सामोरे जावे लागत आहे.
डॉ. विनीत अग्रवाल यांनी ‘कोविड पश्चात हृदयक्रियांमधील जटीलता’, या विषयावर आपला शोधनिबंध सादर केला. या संशोधनासाठी त्यांनी 1,53,000 रुग्णांचा अभ्यास केला. कोविडच्या अधिक काळ उपचारानंतर अशा रुग्णांना हृदयक्रियेत विविध अनियमितता होत असल्याचे निदर्शनास आले. त्यात हृदयविकाराचा झटका येण्यापर्यंत बाबी निदर्शनास आले असल्याची मांडणी केली आहे.त्यांच्या वतीने डॉ. देवेंद्र अग्रवाल यांनी सादरीकरण केले.
SOURCE: DIO NAGPUR
D.Wankhede/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 110
विज्ञान आणि तंत्रज्ञान मंत्रालय
श्रीनिवास रामानुजन यांच्या जयंतीनिमित्त 'विज्ञानिका'- आंतरराष्ट्रीय विज्ञान साहित्य महोत्सवाचे आयोजन
IISF-2020
श्रीनिवास रामानुजन यांच्या जयंतीनिमित्त, सीएसआयआर – राष्ट्रीय विज्ञान प्रसार आणि माहिती संसाधन संस्था, पृथ्वी विज्ञान मंत्रालय आणि विज्ञान भारती यांनी संयुक्तपणे 'विज्ञानिका' या आंतरराष्ट्रीय विज्ञान साहित्य महोत्सवाच्या पहिल्या दिवशी उद्घाटनपर सत्राचे आभासी मंचावर आयोजन केले. विज्ञान आणि साहित्य सामान्य जनतेपर्यंत पोहोचवणे आणि स्वयंपूर्णता, जागतिक कल्याणाला प्रोत्साहन देण्यासाठी विज्ञान संवादाचे विविध पैलू उपयोगात आणण्याच्या धोरणांचे दर्शन घडवणे हा याचा उद्देश असल्याचे सीएसआयआर- एनआयएससीएआयआरच्या संचालक डॉ रंजना अग्रवाल यांनी सहभागी आणि निमंत्रीताशी संवाद साधताना सांगितले. या कार्यक्रमा द्वारे वैज्ञानिक साहित्य जनतेपर्यंत पोहोचवण्यासाठी आपण उत्सुक असल्याचे विज्ञान आणि औद्योगिक संशोधन परिषदेचे महासंचालक डॉ शेखर मांडे यांनी बीज भाषणात सांगितले. सध्याच्या कोविड-19 इन्फोडेमिक आणि बनावट वृत्ताविरोधातल्या लढ्यात विज्ञान प्रसारा चे महत्व त्यांनी अधोरेखित केले. मेघालय आणि त्रिपुराचे माजी राज्यपाल तथागत रॉय या उद्घाटन सत्राचे प्रमुख पाहुणे म्हणून उपस्थित होते. अंधश्रद्धा आणि धार्मिक दृष्टीकोन यांच्यातला फरक जाणला पाहिजे, असे ते म्हणाले.
भारतीय प्रादेशिक भाषा मध्ये विज्ञान साहित्य या विषयावरचे सत्र, विज्ञान चित्रपट निर्माते नंदन कुढ्याडी यांच्या अध्यक्षतेखाली झाले. प्रादेशिक भाषांमध्ये विज्ञान लोकप्रिय करण्यात विज्ञान अद्भुत कथांचे महत्व त्यांनी अधोरेखित केले.
दंतवैद्य असलेले आणि पुण्यातल्या दीनानाथ मंगेशकर रुग्णालयाशी निगडीत असलेले डॉ आशुतोष जावडेकर यांनी मराठीतल्या विज्ञान साहित्य आणि अद्भूत कथा याविषयी विचार मांडले. विज्ञान आणि साहित्य यांची सांगड असावी असे त्यांनी सांगितले. मराठी विज्ञान साहित्य वाचकांच्या मोजमापासाठी, आकडेवारीनुसार विश्लेषणाचा अभाव असल्याचे ते म्हणाले.
भारतीय आंतरराष्ट्रीय विज्ञान महोत्सवाच्या पहिल्या दिवशी विविध कार्यक्रम आयोजित करण्यात आले होते. पारंपारिक कला आणि कलाकार मेळा ,आंतरराष्ट्रीय विज्ञान साहित्य उत्सव- वैज्ञानिक, भारतीय आंतरराष्ट्रीय विज्ञान चित्रपट महोत्सव नव तंत्रज्ञानाचे दर्शन घडवणारा कार्यक्रम इत्यादी कार्यक्रम आयोजित करण्यात आले आहेत. 22 डिसेंबर पासून सुरु झालेला हा सहावा भारतीय आंतरराष्ट्रीय विज्ञान महोत्सव आहे.
U.Ujgare/N.Chitale/P.Kor
गृह मंत्रालय
केंद्रीय गृहमंत्री अमित शहा यांनी आज नवी दिल्ली येथे महाराष्ट्र आणि कर्नाटक राज्यांमधील सीमा वादावर दोन्ही राज्यांच्या मुख्यमंत्र्यांची घेतली बैठक
दोन्ही मुख्यमंत्र्यांनी सकारात्मक दृष्टीकोन ठेवला आणि लोकशाहीत वाद घटनात्मक मार्गानेच उत्तम प्रकारे सोडवले जाऊ शकतात यावर या बैठकीत एकमत झाले.
सर्वोच्च न्यायालयाचा अंतिम निकाल येईपर्यंत दोन्ही राज्ये एकमेकांच्या जमिनीवर दावा करणार नाहीत; दोन्ही राज्यांतील प्रत्येकी तीन मंत्री या विषयावर सविस्तर चर्चा करतील
दोन्ही राज्यांमध्ये कायदा आणि सुव्यवस्था राखण्यासाठी तसेच या प्रदेशात राहणारे नागरिक , प्रवासी किंवा व्यावसायिक यांना कोणत्याही प्रकारचा त्रास होऊ नये यासाठी वरिष्ठ आयपीएस अधिकाऱ्याच्या अध्यक्षतेखाली समिती स्थापन करण्याचे दोन्ही राज्यांनी केले मान्य
या संपूर्ण प्रकरणामध्ये वरिष्ठ नेत्यांच्या नावाने केलेल्या बनावट ट्विटमुळे दोन्ही राज्यांमध्ये भावना भडकल्या ; अशा बनावट ट्विटच्या संदर्भात एफआयआर नोंदवून गुन्हेगारांना लोकांसमोर आणले जाईल
केंद्रीय गृहमंत्री अमित शहा यांनी आज नवी दिल्ली येथे महाराष्ट्र आणि कर्नाटक राज्यांमधील सीमा वादावर दोन्ही राज्यांच्या मुख्यमंत्र्यांसोबत बैठक घेतली. दोन्ही मुख्यमंत्र्यांनी बैठकीत सकारात्मक दृष्टीकोन मांडला आणि लोकशाहीत घटनात्मक मार्गानेच वाद उत्तम प्रकारे सोडवले जाऊ शकतात यावर एकमत झाले, अशी माहिती केंद्रीय गृहमंत्री अमित शहा यांनी बैठकीनंतर प्रसारमाध्यमांशी संवाद साधताना दिली.
सर्वोच्च न्यायालयाचा निकाल येईपर्यंत कोणतेही राज्य एकमेकांच्या जमिनीवर दावा करणार नाही आणि दोन्ही राज्यांतील प्रत्येकी तीन मंत्री या विषयावर सविस्तर चर्चा करतील यावरही बैठकीत एकमत झाले, असे अमित शहा यांनी सांगितले. दोन्ही राज्यांमध्ये कायदा आणि सुव्यवस्था राखली जावी आणि या प्रदेशात राहणारे नागरिक , प्रवासी किंवा व्यापारी यांना कोणत्याही प्रकारचा त्रास होऊ नये यासाठी वरिष्ठ आयपीएस अधिकाऱ्याच्या अध्यक्षतेखाली समिती स्थापन करण्याचे दोन्ही राज्यांनी मान्य केले आहे, असे शाह यांनी सांगितले.
या संपूर्ण प्रकरणात वरिष्ठ नेत्यांच्या नावाने बनावट ट्विट करून दोन्ही राज्यातील लोकांच्या भावना भडकवण्याचे काम केले आहे.त्यामुळेच अशा बनावट ट्विटच्या प्रकरणांमध्ये एफआयआर दाखल करून गुन्हेगारांना लोकांसमोर आणण्याचा निर्णयही या बैठकीत घेण्यात आला, असे केंद्रीय गृहमंत्र्यांनी सांगितले. दोन्ही राज्यांतील विरोधी पक्षांचे नेते सामान्य जनतेच्या हितासाठी या प्रकरणाला राजकीय रंग देणार नाहीत, अशी आशा आहे, असे केंद्रीय गृहमंत्री म्हणाले.
आरोग्य आणि कुटुंब कल्याण मंत्रालय
राज्य/केंद्रशासित प्रदेश यांमधली कोविड-19 लस मात्रांची उपलब्धता
राज्य आणि केंद्रशासित प्रदेशांना 201 कोटी 15 लाखांहून जास्त लस मात्रांचा पुरवठा
राज्य आणि केंद्रशासित प्रदेशांकडे 06 कोटी 51 लाखांहून जास्त, न वापरलेल्या लसमात्रा शिल्लक
संपूर्ण देशभरात कोविड-19 लसीकरणाची व्याप्ती आणि गती वाढवण्यासाठी केंद्र सरकार कटिबद्ध आहे. संपूर्ण देशभर लसीकरण, 16 जानेवारी 2021 रोजी सुरू झाले. जागतिक कोरोना- 19 लसीकरणाचा नवा टप्पा 21 जानेवारी2021 रोजी सुरू झाला. लसीकरण मोहिमेला अधिक लसींची उपलब्धता, राज्ये आणि केंद्रशासित प्रदेशांना लस उपलब्धतेची आगाऊ माहिती, त्यांच्याद्वारे चांगले नियोजन करणे आणि लस पुरवठा साखळी सुव्यवस्थित करणे याद्वारे वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार, राज्ये आणि केंद्रशासित प्रदेशांना कोविड लस मोफत पुरवून त्यांना मदत करत आहे. COVID19 लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार राज्ये आणि केंद्रशासित प्रदेशांना देशातील लस उत्पादकांकडून उत्पादित केल्या जाणार्या 75% लसींची खरेदी आणि पुरवठा  करेल.
|
|
VACCINE DOSES
|
|

|
|
SUPPLIED
|
|
2,01,15,92,325
|
|
BALANCE AVAILABLE
|
|
6,51,69,130
सरकारच्या माध्यमातून राज्ये/केंद्रशासित प्रदेशांना आतापर्यंत 201.15 कोटी  पेक्षा जास्त लसीचे डोस देण्यात आले आहेत. भारताचे  आणि थेट राज्य खरेदी द्वारे.
राज्ये/केंद्रशासित प्रदेशांमध्ये 6.51 कोटी  पेक्षा जास्त शिल्लक आणि अप्रयुक्त कोविड लसीचे डोस अजूनही उपलब्ध आहेत.
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोगाने भूतान, युएई आणि मेक्सिकोमध्ये ट्रेडमार्क नोंदणी केली निश्चित; "खादी" ब्रँड निश्चितीसाठी 40 देशांत अर्ज दाखल
नवी दिल्ली, 10 जुलै 2021
जागतिक स्तरावर “खादी” ब्रँडची ओळख निर्माण करण्याच्या दृष्टीने मोठे पाऊल टाकत खादी आणि ग्रामोद्योग आयोगाने  अलीकडेच भूतान, युएई आणि मेक्सिको या तीन देशांमध्ये ट्रेडमार्क म्हणजेच व्यापारचिन्ह नोंदणी निश्चित केली आहेत. या देशांव्यतिरिक्त, अमेरिका, कतार, श्रीलंका, जपान, इटली, ऑस्ट्रेलिया, न्यूझीलंड, सिंगापूर, ब्राझील आणि अन्य अशा जगातील 40 देशांमध्ये खादी आणि ग्रामोद्योग आयोगाचे ट्रेडमार्क निश्चितीचे अर्ज प्रलंबित आहेत.
केव्हीआयसीने 9 जुलै रोजी भूतानमध्ये नवीन ट्रेडमार्क नोंदणी प्राप्त केली, युएईमध्ये 28 जून रोजी ट्रेडमार्क नोंदणीला मान्यता देण्यात आली, यामुळे आखाती देशांमध्ये प्रथमच ट्रेडमार्क नोंदणी मिळवण्यात केव्हीआयसीला यश मिळाले आहे. यापूर्वी, केसीआयसीला डिसेंबर 2020 मध्ये मेक्सिकोमध्ये “खादी” साठी ट्रेडमार्क नोंदणी प्राप्त झाली आहे.
आतापर्यंत केव्हीआयसीकडे जर्मनी, ब्रिटन, ऑस्ट्रेलिया, रशिया, चीन आणि युरोपीय युनियन अशा 6 देशांमध्ये “खादी” या शब्दासाठी ट्रेडमार्क नोंदणी होती. तथापि, भूतान, युएई आणि मेक्सिकोमध्ये नुकत्याच झालेल्या ट्रेडमार्क नोंदणींमुळे अशा देशांची संख्या नऊपर्यंत पोहचली आहे. या देशांमध्ये, खादी कापड, खादीचे तयार कपडे आणि खादी साबण, खादी सौंदर्यप्रसाधने, खादीचे धूपबत्ती यासारख्या ग्रामीण उद्योगातील उत्पादनांशी संबंधित असलेल्या विविध वर्गात केव्हीआयसीची नोंदणी झाली आहे.
एकमेवाद्वितीय महात्मा गांधी यांची देण असलेल्या केव्हीआयसीच्या इतिहासात प्रथमच “खादी” या ब्रँडच्या नोंदणी निश्चितीसाठी गेल्या 5 वर्षात सातत्याने प्रयत्न करण्यात आले.
केव्हीआयसीचे अध्यक्ष श्री. विनय कुमार सक्सेना म्हणाले की या ट्रेडमार्क नोंदणीमुळे जागतिक स्तरावर “खादी” या ब्रँड नावाचा गैरवापर रोखला जाईल.
अलिकडच्या वर्षांत पंतप्रधान नरेंद्र मोदी यांनी केलेल्या खादी वापरण्याच्या आवाहनामुळे खादीची लोकप्रियता भारतात आणि परदेशात मोठ्या प्रमाणात वाढली आहे. म्हणूनच, खादीची ओळख आणि ग्राहकांच्या तसेच अस्सल खादी उत्पादनांची निर्मिती करणाऱ्या लाखो खादी कारागिरांच्या हिताचे रक्षण करणे केव्हीआयसीसाठी अत्यंत महत्वपूर्ण आहे असेही त्यांनी नमूद केले.S.Tupe/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 233
पंतप्रधान कार्यालय
झारखंडमधील लातेहार जिल्ह्यात तळ्यात बुडून झालेल्या जीवितहानीबद्दल पंतप्रधानांनी व्यक्त केले दुःख
पंतप्रधान, श्री नरेंद्र मोदी यांनी झारखंडच्या लातेहार जिल्ह्यात तळ्यात बुडून झालेल्या जीवितहानीबद्दल तीव्र दु: ख व्यक्त केले आहे.
पंतप्रधान कार्यालयाने ट्विट केले आहे;
झारखांमधील लातेहार जिल्ह्यात तळ्यात बुडून तरुणींनी जीव गमावल्याचा धक्का बसला. दु:खाच्या या क्षणी, शोकाकुल कुटुंबीयांप्रती संवेदना : पंतप्रधान
अर्थ मंत्रालय
जीएसटी @5 देशाच्या सर्वांगीण विकासाचे साधन या दृष्टीकोनासह पाचवा जीएसटी दिवस नवी दिल्ली येथे साजरा
जीएसटी अंमलकबजावणीला 5 वर्षे पूर्ण झाल्याबद्दल आयोजित कार्यक्रमाला केंद्रीय अर्थमंत्री निर्मला सीतारामन प्रमुख पाहुणे म्हणून अध्यक्षस्थानी
नवी दिल्ली, 1 जुलै 2022
जीएसटी @5 देशाच्या सर्वांगीण विकासाचे साधन या दृष्टीकोनातून भारत सरकारने आज 5वा जीएसटी दिवस साजरा केला.केंद्रीय वित्त आणि कॉर्पोरेट व्यवहार मंत्री निर्मला सीतारामन या प्रमुख पाहुण्या म्हणून कार्यक्रमाच्या अध्यक्षस्थानी होत्या आणि वित्त राज्यमंत्री पंकज चौधरी हे सन्माननीय अतिथी होते. वित्त मंत्रालय, केंद्रीय अप्रत्यक्ष कर आणि सीमा शुल्क मंडळ आणि केंद्रीय प्रत्यक्ष कर मंडळाचे वरिष्ठ अधिकारीही उपस्थित यावेळी होते.
तांत्रिक असो किंवा महामारी या पाच वर्षांत जीएसटीने प्रत्येक संभाव्य आव्हानाच्या कसोटीवर मात केली आहे, असे यावेळी बोलताना अर्थमंत्री निर्मला सीतारामन यांनी सांगितले.स्वयंचालनामध्ये आवश्यक असलेल्या संभाव्य बदलांबाबत व्यापार क्षेत्राकडून येणाऱ्या सतत सूचनांना स्वीकार केल्याबद्दल अर्थमंत्र्यांनी अधिकाऱ्यांची प्रशंसा केली. जीएसटीच्या अंमलबजावणीशी संबंधित पाच विषयांवर आणि काळाची गरज पूर्ण करण्यासाठी वेळेवर सुधारणा कशा झाल्या यासंदर्भात सादरीकरण केल्याबद्दल सीतारामन यांनी व्यापार क्षेत्रातील पाच प्रतिनिधींचे आभार मानले , 2017 पासून जीएसटीच्या सुरळीत अंमलबजावणीसाठी कठोर परिश्रम करणाऱ्या केंद्रीय अप्रत्यक्ष कर आणि सीमाशुल्क मंडळातील अधिकाऱ्यांचे अर्थमंत्र्यांनी कौतुक केले.सर्व अधिकाऱ्यांच्या प्रयत्नांमुळे जीएसटी संकलन उत्साहवर्धक आणि सातत्यपूर्ण आहे, असे त्यांनी नमूद केले.
विशेषत: अनेक कर संपुष्टात आणणे आणि एक देश एक कर ही संकल्पना लागू करणे यासह जीएसटीची ठळक वैशिष्ट्य अर्थ राज्यमंत्री पंकज चौधरी यांनी अधोरेखित केली.
या कार्यक्रमात, एक कर, एक बाजार@5 हा जीएसटीवरील चित्रपट प्रदर्शित करून अप्रत्यक्ष करप्रणाली सुव्यवस्थित करण्यासाठी आणि अनुपालन ओझे कमी करण्यासाठी गेल्या 5 वर्षात केलेले प्रयत्न दाखवण्यात आले.S.Kane/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
रेल्वे मंत्रालय
कोविड आव्हानाशी सामना करत असतानाच भारतीय रेल्वेच्या कोविडपूर्व काळाच्या तुलनेत 65% मेल एक्स्प्रेस सेवा सुरू
नवी दिल्ली, 25 जानेवारी 2021
कोविड आव्हानाशी अजूनही सामना करत असतानाच भारतीय रेल्वेच्या 1138 गाड्या सध्या धावत आहेत. यात भारतीय रेल्वेच्या विविध विभागातून दररोज धावणाऱ्या उत्सव एक्स्प्रेस गाड्यांचाही समावेश आहे. देशातील विविध महत्वाची गंतव्य स्थळे या विशेष गाड्यांद्वारे जोडली गेली आहेत. जास्तीत जास्त गाड्या रुळावर आणण्याच्या आवश्यकतेचा नियमित आढावा घेतला जात आहे.
कोविडपूर्व काळात भारतीय रेल्वेच्या सरासरी 1768 मेल/एक्स्प्रेस सेवा दररोज धावत होत्या.
जानेवारी 2021 महिन्यात आतापर्यंत मेल/एक्स्प्रेसच्या 115 फेऱ्यांना मान्यता मिळाली आहे.
याशिवाय, सध्या भारतीय रेल्वेच्या विविध विभागात दररोज 4807 उपनगरी रेल्वे सेवा कार्यरत आहेत. कोविडपूर्व काळात सरासरी 5881 उपनगरी रेल्वे सेवा कार्यरत होत्या.
याव्यतिरिक्त, 196 प्रवासी रेल्वे सेवाही भारतीय रेल्वेने सुरू केल्या आहेत. कोविडपूर्व काळात देशभरात मिळून 3634 प्रवासी रेल्वे सेवा कार्यरत होत्या.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
पंतप्रधानांनी नैरोबी येथे झालेल्या 20 वर्षांखालील क्रीडापटूंच्या जागतिक अथलेटिक्स स्पर्धेतील पदकविजेत्या खेळाडूंचे अभिनंदन केले
नवी दिल्ली, 23 ऑगस्ट 2021
पंतप्रधान नरेंद्र मोदी यांनी वर्ल्ड अथलेटिक्स अंडर 20 नैरोबी-2021 अर्थात नैरोबी येथे यावर्षी झालेल्या 20 वर्षांखालील क्रीडापटूंच्या जागतिक स्पर्धेत पदक मिळविल्याबद्दल भारतीय खेळाडूंचे अभिनंदन केले आहे.
ट्वीट संदेशात पंतप्रधान म्हणाले;
“आपले खेळाडू वेग आणि यश मिळवत आहेत ! वर्ल्ड अथलेटिक्स अंडर 20 नैरोबी-2021 या स्पर्धेत भारताला 2 रौप्य पदके आणि एक कांस्यपदक मिळवून दिल्याबद्दल आपल्या क्रीडापटूंचे अभिनंदन!मैदानी क्रीडा प्रकारांना भारतात अधिकाधिक लोकप्रियता मिळत आहे आणि हे येत्या काळासाठीचे सुचिन्ह आहे. आपल्या मेहनती क्रीडापटूंना शुभेच्छा.”Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(